Imtella' Settembru 13, 2021 L-artist lokali Philip Agius ippreżenta pittura ta' Ġesù lill-Papa Franġisku waqt żjara f'Ruma. Huwa ltaqa' miegħu waqt udjenza ġenerali li l-Papa kellu mal-pubbliku b'Agius u l-Mexxej tal-Knisja Kattolika qattgħu ftit ħin jitkellmu flimkien. Din kienet it-tielet darba li Agius ippreżenta opri tal-arti lil papiet waqt waħda miż-żjarat li jagħmel fil-Vatikan. Iż-żewġ papiet l-oħra li kienu rċevew opri tal-arti mingħandu kienu Pawlu Pawlu VI u Ġwanni Pawlu II.